Ma yella iwehha kan ɣer temɛayin-agi s kra n tnefaliyin, isexdem abrid n tbdert, anda ibder-d akk aḍris n temɛayt akken ad d-isegzi anamek n yinzi-agi i d-yenna Yidir « ziɣ daymi i yenna uyaẓiḍ ;a laẓ unebdu, a fad n ccetwa » (sbt 47). Tella-d deg tlemmast n tsiwelt, deg udiwenni gar Yidir, Tekfa, d Mayes.Akken ad d-isebgen tamussni n Tekfa deg wayen yellan d timawit yefka-as awal ad d-tsegzi tanfalit wa ad d-tban twuri-ines ; d tameṭṭut yessnen, d tayemmat isefhamen i mmi-s d wiyiḍ « Deg unebdu, ayaziḍ ttsarriḥen-as medden, ikes. Ur as-ttaken ara lqeḍ, qqaren-as : ilqeḍ-d deg lexla. Deg ccetwa diɣ ḥebbsen-t ur as-ttaken ara aman, qqaren-as d asemmiḍ, fiḥel netta , ɣas Rebbi i iɛelmen yis-s. Hat-a tura amek. » sbt48.